1 priedas

**Klaipėdos miesto savivaldybės komitetų pastabos ir pasiūlymai, pateikti svarstant savivaldybės tarybos 2018 m. birželio 11 d. sprendimo projektą Nr. T1-136 „Dėl Klaipėdos miesto savivaldybės tarybos 2018 m. sausio 25 d. sprendimo Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ pakeitimo“**

| **Eil. Nr.** | **Komiteto pavadinimas**  **(posėdžio protokolo data ir numeris)** | **Pastaba/pasiūlymas** | **Savivaldybės administracijos siūlymas** |
| --- | --- | --- | --- |
| 1. | Miesto plėtros ir strateginio planavimo komitetas  (2018-06-20; TAR-56) | Prašyti savivaldybės administracijos, kad SVP 7-oje programoje nuo 2019 metų būtų įrašyta nauja eilutė: „01 01 08 Danės vietinės reikšmės vidaus kelio priežiūros organizavimas“ | Siūlymas bus nagrinėjamas rengiant Klaipėdos m. sav. 2019–2021 m. strateginį veiklos planą |
| 2. | Prašyti savivaldybės administracijos SVP 10-oje programoje peržiūrėti naujos bendrojo ugdymo mokyklos pastato statybos šiaurinėje miesto dalyje sąmatą, atskiriant infrastruktūros tinklų iškėlimo darbus | Siūloma planuoti visą finansavimą bendrojo ugdymo mokyklos statybai vienoje priemonėje, nes taip yra patogiau administruoti jos vykdymą. Parengtas ir bus pristatomas mokyklos rangos darbų sąmatos sudėties ir apimties išskleidimas. |
| 3. | Prašyti Savivaldybės administracijos SVP 12-oje programoje nevėlinti senelių namų Melnragėje statybos datos | **Siūloma koreguoti pateiktą sprendimo projektą**, paliekant projekto finansavimo apimtis ir terminus tokius, kokie jie buvo savivaldybės tarybos 2018 m. sausio 25 d. patvirtintame sprendime Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ (t. y. projekto įgyvendinimas 100 proc. 2020 m.) |
| 4. | Miesto ūkio ir aplinkosaugos komitetas  (2018-07-16 | Siūlyti į Klaipėdos m. sav. 2018–2020 m. strateginį veiklos planą įtraukti priemonę „Pėsčiųjų tako nuo Melnragės pagrindinio įėjimo į paplūdimį iki Melnragės gelbėjimo stoties įrengimas“ („Paukščių takas“) | **Siūloma koreguoti pateiktą sprendimo projektą** įtraukiant priemonę „Pėsčiųjų tako nuo Melnragės pagrindinio įėjimo į paplūdimį iki Melnragės gelbėjimo stoties įrengimo techninio projekto parengimas“ ir numatyti techninio projekto parengimą 2019 m., asignavimų valdytojas – Investicijų ir ekonomikos departamentas |
| 5. | Siūlyti pavesti Savivaldybės administracijai išnagrinėti galimybes į Klaipėdos m. sav. 2019–2021 m. strateginį veiklos planą įtraukti priemonę, susijusią su naujų gatvių ir joms reikalingos inžinerinės infrastruktūros įrengimu Giruliuose pagal patvirtintų detaliųjų planų sprendinius, taip sudarant sąlygas vystytis naujiems gyvenamiesiems kvartalams ir komerciniams objektams | Siūlymas bus nagrinėjamas rengiant Klaipėdos m. sav. 2019–2021 m. strateginį veiklos planą |
| 6. | Siūlyti pavesti Savivaldybės administracijai išnagrinėti galimybes atnaujinti Klaipėdos Vitės pagrindinės mokyklos stadioną ir kitą sporto infrastruktūrą anksčiau nei 2020 m. | Siūlymas bus nagrinėjamas rengiant Klaipėdos m. sav. 2019–2021 m. strateginį veiklos planą |
| 7. | Nepritarti Klaipėdos m. sav. 2018–2020 m. strateginio veiklos plano 12 programos priemonės *Senyvo amžiaus asmenų globos paslaugų plėtra rekonstruojant pastatą, esantį Melnragės gyvenamajame rajone, Vaivos g. 23,* įgyvendinimo termino vėlinimui. | **Siūloma koreguoti** pateiktą sprendimo projektą, paliekant projekto finansavimo apimtis ir terminus tokius, kokie jie buvo savivaldybės tarybos 2018 m. sausio 25 d. patvirtintame sprendime Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ (t. y. projekto įgyvendinimas 100 proc. 2020 m.) |
| 8. | Finansų ir ekonomikos komitetas  (2018-06-22; TAR-58) | Nepritarti Klaipėdos m. sav. 2018–2020 m. strateginį veiklos plano 12 programos priemonės *Senyvo amžiaus asmenų globos paslaugų plėtra rekonstruojant pastatą, esantį Melnragės gyvenamajame rajone, Vaivos g. 23,* įgyvendinimo termino vėlinimui | **Siūloma koreguoti** pateiktą sprendimo projektą, paliekant projekto finansavimo apimtis ir terminus tokius, kokie jie buvo savivaldybės tarybos 2018 m. sausio 25 d. patvirtintame sprendime Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ (t. y. projekto įgyvendinimas 100 proc. 2020 m.) |
| 9. | Siūlyti į Klaipėdos m. sav. 2018–2020 m. strateginį veiklos planą įtraukti priemonę „Pėsčiųjų tako nuo Melnragės pagrindinio įėjimo į paplūdimį iki Melnragės gelbėjimo stoties įrengimas“ („Paukščių takas“) | **Siūloma koreguoti** pateiktą sprendimo projektą įtraukiant priemonę „Pėsčiųjų tako nuo Melnragės pagrindinio įėjimo į paplūdimį iki Melnragės gelbėjimo stoties įrengimo techninio projekto parengimas“ ir numatyti techninio projekto parengimą 2019 m., asignavimų valdytojas – Investicijų ir ekonomikos departamentas |
| 10. | Nepritarti siūlymui į Klaipėdos m. sav. 2018–2020 m. strateginio veiklos plano 11 programą įtraukti priemonę „Regioninio stadiono statybos techninės dokumentacijos parengimas“ | Priemonę „Regioninio stadiono statybos techninės dokumentacijos parengimas“ siūloma planuoti 11 programoje, nes miestui yra būtina turėti naują aukštos kokybės stadioną bei kitą sporto infrastruktūrą, kadangi senoji infrastruktūra nebetenkina šiuolaikinių poreikių. Savivaldybė turi sutelkti pastangas ir 2019–2020 m. parengti techninę dokumentaciją – organizuoti architektūrinį projekto konkursą, techninio projekto parengimą, kad būtų galima motyvuotai prašyti finansavimo iš valstybės biudžeto. Lėšos regioninio stadiono statybai 2018–2020 m. laikotarpiu neplanuojamos, dėl jų skyrimo bus deramasi su Vyriausybe, ministerijomis.  Parengtas ir kolegijos posėdžio metu bus pristatomas regioninio stadiono statybos techninės dokumentacijos parengimo poreikio pagrindimas. |
| 11. | Pateikti papildomą paaiškinimą, ar yra raštiški susitarimai su VĮ Klaipėdos valstybinio jūrų uosto direkcija dėl lėšų skyrimo miesto gatvių infrastruktūrai gerinti ir kokios sumos numatytos atskiriems objektams | Pateikiame informaciją, kad Klaipėdos m. savivaldybės administracija ir VĮ Klaipėdos valstybinio jūrų uosto direkcija (KVJUD) 2017-05-08 pasirašė sutartį Nr. 34-2017-123 ir 2018-04-24 pasirašė papildomą susitarimą Nr. J9-001088 dėl aukščiau minėtos sutarties papildymo. Šiuose dokumentuose neįvardintos sumos konkretiems projektams, tačiau numatyta prioriteto tvarka skirti finansavimą projektams: „Pamario g. rekonstravimas“, „Tilžės g. nuo Šilutės pl. iki geležinkelio pervažos rekonstravimas, pertvarkant žiedinę Mokyklos g. ir Šilutės pl. sankryžą“, „Statybininkų prospekto tęsinio tiesimas nuo Šilutės pl. per LEZ teritoriją iki 141 kelio: II etapas – Lypkių g. ruožo nuo Šilutės pl. tiesimas“. Sutartyje ir papildomame susitarime numatyta skirti 5 mln. KVJUD lėšų.  Anksčiau KVJUD lėšas buvo numatyta skirti projekto „Jūrininkų prospekto ruožo nuo Šilutės pl. iki Minijos g. rekonstrukcija“, tačiau pasikeitus šio projekto darbų pobūdžiui (vykdomi kapitalinio remonto darbai), KVJUD lėšomis jų finansuoti nebuvo galima. Gavus iš Investicijų departamento papildomą informaciją, **siūloma koreguoti pateiktą sprendimo projektą** pakeičiant projekto „Jūrininkų prospekto ruožo nuo Šilutės pl. iki Minijos g. rekonstrukcija“ pavadinimą į „Jūrininkų prospekto ruožo nuo Šilutės pl. iki Minijos g. kapitalinis remontas“ ir patikslinant „Tilžės g. nuo Šilutės pl. iki geležinkelio pervažos rekonstravimas, pertvarkant žiedinę Mokyklos g. ir Šilutės pl. sankryžą“, „Statybininkų prospekto tęsinio tiesimas nuo Šilutės pl. per LEZ teritoriją iki 141 kelio: II etapas – Lypkių g. ruožo nuo Šilutės pl. tiesimas“ finansavimo iš KVJUD lėšų apimtis. |
| 12. | Nepritarti Klaipėdos m. sav. 2018–2020 m. strateginio veiklos plano 6 programos priemonės „Jūrininkų prospekto ruožo nuo Šilutės pl. iki Minijos g. rekonstrukcija“ finansinei vertei (900,0 tūkst. Eur, šviesoforų atnaujinimas) | Siūloma didinti priemonės finansavimo apimtį, nes atlikus papildomus darbus ir įrengus modernią eismo reguliavimo įrangą, būtų galima dideliais sunkiasvorių autotransporto priemonių srautais apkrautame Jūrininkų pr. užtikrinti didesnį eismo saugumą ir pralaidumą, šiems darbams įgyvendinti prireiks apie 500 tūkst. Eur |
| 13. | Siūlyti planuoti konteinerinio tualeto įrengimą prie moterų paplūdimio I Melnragėje, Kopų g. 40, 2019 m. | **Siūloma koreguoti** pateiktą sprendimo projektą, įrašant šį rodiklį ir jo pasiekimo terminą 2019 m. |
| 14. | Sveikatos ir socialinių reikalų komitetas  (2018-06-26; TAR-60) | Palikti strateginiame veiklos plane priemonių „Senyvo amžiaus asmenų globos paslaugų plėtra rekonstruojant pastatą, esantį Melnragės gyvenamajame rajone, Vaivos g. 23“ (programoje Nr. 12) ir „VšĮ Jūrininkų sveikatos priežiūros centro infrastruktūros plėtra (naujo pastato statyba)“ (programoje Nr. 13) finansavimo apimtis ir terminus pagal patvirtintą savivaldybės tarybos 2018 m. sausio 25 d. sprendimą Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ | **Siūloma koreguoti** pateiktą sprendimo projektą, paliekant projektų finansavimo apimtis ir terminus tokius, kokie jie buvo savivaldybės tarybos 2018 m. sausio 25 d. patvirtintame sprendime Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ |

**Bendruomenės pateiktos pastabos ir pasiūlymai, pateikti svarstant savivaldybės tarybos 2018 m. birželio 11 d. sprendimo projektą Nr. T1-136 „Dėl Klaipėdos miesto savivaldybės tarybos 2018 m. sausio 25 d. sprendimo Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ pakeitimo“**

| **Eil. Nr.** | **Pastabą pateikęs subjektas, dokumento data ir Nr.** | **Pastaba/pasiūlymas** | **Savivaldybės administracijos siūlymas** |
| --- | --- | --- | --- |
| 1. | Asociacija „Paupių bendruomenė“ (vadovė Regina Baguckienė) 2018-06-21 pateikė raštą Nr. 6A „*Dėl Joniškės g. rekonstravimo (II etapas – nuo Klemiškės g. iki Liepų g., Šienpjovių g.) darbų atlikimo terminų“.* | Rašte prašoma neatidėti projekto *Joniškės g. rekonstravimas (II etapas – nuo Klemiškės g. iki Liepų g., Šienpjovių g.)* darbų terminų. | 2018 m. liepos 2 d. Savivaldybės administracijoje įvyko posėdis, kuriame dalyvavo Paupių bendruomenės atstovė R. Arcišauskienė. Posėdžio metu bendruomenės atstovės paprašyta išsakyti bendruomenės nuomonę dėl Paupių gyvenamajame kvartale esančių gatvių rekonstrukcijos prioritetų. Bendruomenės atstovė pasisakė, kad svarbiausia bendruomenei būtų Joniškės g. – Liepų g. gatvių sankryžos rekonstrukcija, kadangi sankryža esanti nesaugi, eismo intensyvumas Liepų g. itin didelis ir automobilių vairuotojams sudėtinga šioje sankryžoje sukti į kairę. Antras prioritetas būtų Joniškės g., Šienpjovių g. rekonstrukcija, trečias prioritetas – Klemiškės g. rekonstrukcija. Posėdžio metu bendruomenės atstovei buvo paaiškinta, kad projekto *Joniškės g. rekonstravimas (II etapas – nuo Klemiškės g. iki Liepų g., Šienpjovių g.)* įgyvendinimo terminus siūloma nukelti dėl to, kad 2018-2020 m. laikotarpiu rytinėje miesto dalyje bus vykdomi projektai *Tilžės g. nuo Šilutės pl. iki geležinkelio pervažos rekonstravimas, pertvarkant žiedinę Mokyklos g. ir Šilutės pl. sankryžą* bei *Pajūrio g. rekonstravimas,* kurių metu eismas bus ribojamas, ir uždarius dar vieną įvažiavimą į miestą, situacija taptų labai komplikuota.  **Atsižvelgiant į posėdžio metu išsakytus bendruomenės prioritetus, siūloma koreguoti pateiktą sprendimo projektą, numatant**: 1) projekto *Joniškės g. rekonstravimas (II etapas – nuo Klemiškės g. iki Liepų g., Šienpjovių g.)* įgyvendinimą 2020 m. 30 proc., 2) projekto Klemiškės g. rekonstravimas įgyvendinimą, parengiant techninį projektą 2020 m. |

**Savivaldybės administracijos padalinių pateikti pasiūlymai dėl savivaldybės tarybos 2018 m. birželio 11 d. sprendimo projekto Nr. T1-136 „Dėl Klaipėdos miesto savivaldybės tarybos 2018 m. sausio 25 d. sprendimo Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ pakeitimo“ koregavimo**

| **Eil. Nr.** | **Padalinio pavadinimas** | **Pastaba/pasiūlymas** | **Savivaldybės administracijos siūlymas** |
| --- | --- | --- | --- |
| 1. | Ugdymo ir kultūros departamentas | Numatyti priemonės *Modernaus bendruomenės centro-bibliotekos statyba pietinėje miesto dalyje* įgyvendinimą suplanuojant vertinimo kriterijus ir jų reikšmes kaip nurodyta žemiau:   1. Organizuotas projekto konkursas – 1, 2018 m., 2. Parengtas techninis projektas – 1, 2019 m., 3. Atlikta rangos darbų, proc. – 10, 2020 m. | Ugdymo ir kultūros departamento direktorė Nijolė Laužikienė, 2018 m. liepos 3 d. vykusio Strateginio planavimo grupės posėdžio metu išsakė pastabą, kad projektas *Modernaus bendruomenės centro-bibliotekos statyba pietinėje miesto dalyje* yra labai svarbus (kadangi kultūros sritis yra prioritetinė), 2018 m. sausio 25 d. savivaldybės tarybos patvirtintame strateginiame veiklos plane buvo numatyta atlikti 60 proc. rangos darbų 2020 m. ir nereikėtų ženkliai vėlinti jo įgyvendinimo terminų, nes architektūrinis projekto konkursas vyksta šiuo metu, o techninį projektą galima parengti per 2019 m., taigi bent dalį rangos darbų 2020 m. yra pagrįsta planuoti.  *Atsižvelgiant į išsakytą pastabą*, siūloma atitinkamai koreguoti pateiktą svarstyti sprendimo projektą. |
| 2. | Finansų ir turto departamentas | Numatyti kaip vieną iš priemonės *Bendrojo ugdymo mokyklos pastato statyba šiaurinėje miesto dalyje* finansavimo šaltinių paskolų lėšas (sutrumpinimas SB(P)): 2019 m. – 2900,00 tūkst. Eur, 2020 m. – 2900,00 tūkst. Eur | Finansų ir turto departamento direktorė Aldona Špučienė, 2018 m. liepos 2 d. įvykusio posėdžio metu išsakė pastabą, kad projektui *Bendrojo ugdymo mokyklos pastato statyba šiaurinėje miesto dalyje* galima planuoti paskolų lėšas ne tik 2019 m., bet ir 2020 m.  *Atsižvelgiant į išsakytą pastabą*, siūloma atitinkamai koreguoti pateiktą svarstyti sprendimo projektą. |